Inte
Federazion Russe lis popolazions nativis par vie de lôr condizion di
minorizazion a gjoldin di cierts vantaçs di nature economiche. Dut
câs dispès ce che la leç e previôt al reste dome su la cjarte,
massime intes regjons autonomis che a àn mancul risorsis a
disposizion. Tant plui che dispès, cui che al varès dirit di gjoldi
di chescj jutoris, nol rive a fâsi ricognossi tant che membri di une
popolazion native. La cuistion e je stade jevade intant dal congrès
federâl rus des popolazions nativis dal Nord, de Siberie e dal
Orient lontan. Une strade par superâ chest pidiment, al à zontât
il delegât de comunitât dai Veps de Carelie, e sarès chê di tornâ
a specificâ sui passepuarts o su chei altris documents
identificatîfs la proprie partignince nazionâl, dongje di chê
statâl.
Font:
Finugor, 29/03/13
swe_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn scn_Latn